श्री प्रभु ने बताया कि भारत किसी देश के पक्ष में अथवा किसी के खिलाफ नहीं है बल्कि वह चाहता है कि डब्ल्यूटीओ को एक प्रगतिशील संगठन बनाया जाए जो बेहतर वैश्विक व्यापार व्यवस्था को प्रोत्साहित कर सके। उन्होंने कहा कि पिछले कुछ महीनों में उन्होंने विभिन्न देशों के 100 से अधिक व्यापार और वाणिज्य मंत्रियों के साथ मूलभूत मुद्दों पर विचार-विमर्श किया ताकि डब्ल्यूटीओ के लिए एक नया सुधार एजेंडा तैयार किया जा सके जो अधिकतर देशों को स्वीकार्य हो।